Приложение № 5

**Д О Г О В О Р**

**за обществена поръчка с предмет „Доставка на апаратура и диагностични, лабораторни и медицински консумативи за микробиологична, вирусологична, паразитологична и имунологична диагностика през 2020 г. – 2021 г.“**

№ \_\_\_\_\_ /\_\_\_\_\_\_\_\_\_\_\_\_ 2020 г.

Днес,\_\_\_\_\_\_\_\_\_\_\_\_\_\_\_2020 г. в гр.София на основание чл. 112, ал. 1 от Закона за обществените поръчки и Решение №………………. на Директора на НЦЗПБ за класиране на участниците и определяне на изпълнител на обществената поръчка с предмет: „Доставка на апаратура и диагностични, лабораторни и медицински консумативи за микробиологична, вирусологична, паразитологична и имунологична диагностика през 2020 г. – 2021 г.“, се сключи настоящият договор за следното:

**НАЦИОНАЛЕН ЦЕНТЪР ПО ЗАРАЗНИ И ПАРАЗИТНИ БОЛЕСТИ**, БУЛСТАТ №000662721, със седалище и адрес на управление гр. София, Район Оборище, бул. "Янко Сакъзов"  №26, представляван от проф. д-р Тодор Кантарджиев - Директор, наричано за краткост **ВЪЗЛОЖИТЕЛ**,

И

……………, с ЕИК, седалище и адрес на управление:………., представлявано от ……………., наричано за краткост **ИЗПЪЛНИТЕЛ**,

Страните се споразумяха за следното:

**I. ПРЕДМЕТ НА ДОГОВОРА**

**Чл.1.**(1) Възложителят възлага, а Изпълнителят приема да достави и прехвърли собствеността на Възложителя на апаратура и принадлежности, съгласно Техническата спецификация на Възложителя и детайлно описана в Техническото и Ценово предложение на Изпълнителя (Приложение № 1, неразделна част от Договора („апаратурата“) срещу задължението на Възложителя да я приеме и да заплати договорената цена съгласно условията, посочени по-долу.

(2) Освен доставката по алинея (1) предметът на Договора включва и изпълнението на следните дейности:

1. Доставка на апаратурата и принадлежностите до мястото на доставка, посочено в настоящия Договор;
2. Монтаж и въвеждане в експлоатация на доставената апаратура
3. Гаранционно обслужване/сервиз на доставената апаратура и принадлежности, в рамките на гаранционния срок:

- по позиции с №№ 271 и 272 - минимум 12 месеца

- по позиции с №№ 269, 270, 273, 274, 275, 276, 277, 278, 279, 280, 281, 282, 283, 284, 285, 286, 287, 288, 289, 290, 291, 292, 293, 294 – минимум 24 месеца,

считано от датата на въвеждане в експлоатация

(3) Изпълнителят се задължава да изпълни дейностите по алинея 1 и 2 в съответствие с изискванията на Възложителя и Техническото и ценовото Предложение на Изпълнителя- Приложение № 1, което е неразделна част от настоящия Договор, както и в сроковете по настоящия Договор.

(4). Посочените в Приложение № 1 количества на апаратите са „количества до”, т.е. Възложителят не е длъжен да заяви за доставка цялото договорено количество, а има право да заявява количества, съгласно действителните си нужди.

**II.ЦЕНИ И НАЧИН НА ПЛАЩАНЕ**

**Чл. 2.** (1) За изпълнението на предмета на Договора, Възложителят се задължава да заплати на Изпълнителя обща цена в размер на .................................лева без ДДС, съгласно Ценовото му предложение.

(2) Посочените цени са крайни и включват всички разходи и възнаграждения на Изпълнителя за изпълнение на предмета на настоящия Договор, като, но не само: разходите за транспортиране и доставка на апаратурата до мястото за доставка, включително опаковане, транспорт, разопаковане, товарене, разтоварване, монтаж, въвеждане в експлоатация и привеждане в работно състояние, готово за приемане и експлоатация, доставка на цялата техническа и сервизна документация, както и всички разходи за гаранционното обслужване */труд, транспорт и разходи за подмяна на дефектирали и бързо износващи се части и компоненти /* и разходи по отстраняване за сметка на и от Изпълнителя на всички технически неизправности, възникнали не по вина на Възложителя и покрити от гаранционните условия и гаранционната отговорност на Изпълнителя.

(3) Посочените в настоящия Договор цени са крайни и остават непроменени за срока на действието му.

**Чл 3.**(1) Плащанията се извършват в български лева по цените, посочени в приложението към този договор, които не подлежат на промяна за срока на действие на този договор, по следната банкова сметка, посочена от Изпълнителя:

БАНКА

IBAN

BIC

(2) Изпълнителят е длъжен да уведомява писмено Възложителя за всички последващи промени на банковата му сметка в срок до 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(3) Възложителят заплаща цената на заявените и доставени апарати до 60 дни, след доставка, приемане и одобряване им, и след като Изпълнителят му представи следните документи:

1. Заявка от Възложителя;

2. Приемо-предавателен протокол за доставка на апарата/ите, придружен с всички документи, посочени в чл. 5, ал. 1, подписан от двете Страни или упълномощени от тях лица на датата на доставка на апаратурата (Приложение № 2) към договора;

3. Протокол за монтаж и въвеждане в експлоатация на доставената апаратура, подписан от двете страни или упълномощени от тях лица на датата на монтаж и въвеждане в експлоатация на апаратурата (Приложение № 3) към договора (за позициите, за които е приложимо).

4. Фактура, издадена от Изпълнителя и подписана от Възложителя или упълномощено от него лице, съдържаща всички законови реквизити.

**III.СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Чл.4.**(1) Настоящият Договор за възлагане на обществената поръчка влиза в сила от датата на подписването му, като дейностите по него започват да се изпълняват след отправяне на заявка от възложителя до изпълнителя..

(2) Срокът на настоящия Договор е 28 месеца, считано от датата на подписването му.

(3) Срокът за доставката, монтаж и въвеждане в експлоатация на апаратурата е 4 /четири/ месеца, считано от датата на заявката.

(4) Гаранционният срок/обслужване на апарата/ите е:

- по позиции с №№ 271 и 272- минимум 12 месеца

- по позиции с №№ 269, 270, 273, 274, 275, 276, 277, 278, 279, 280, 281, 282, 283, 284, 285, 286, 287, 288, 289, 290, 291, 292, 293, 294 – минимум 24 месеца, считано от датата на въвеждане в експлоатация

(5) Мястото на доставка на апаратите е: гр. София, бул. „Янко Сакъзов“ №26

за всички обособени позиции с изключение на обособени позиции 269, 270, 271, 272, 274, 275, 276, 278, 279, 280, 282, 284, 285, 289, 290 и 291, които са с адрес на доставка гр. София, бул. „Ген. Н. Столетов“ №44А.

**Чл.5.(1)** Изпълнителят се задължава, след получаване на заявката от възложителя, да достави до мястото на доставка и в съответния срок на доставка, съответно да прехвърли собствеността и предаде на Възложителя апарата/ите, предмет на доставка, отговаряща на техническите стандарти и изисквания и окомплектована с принадлежности, инструкция за употреба и експлоатация на български език, сертификати, както и всичко необходимо за монтирането й, пускането в експлоатация и правилна работа на апарата/ите, съгласно Техническата спецификация на Възложителя и Техническото предложение на Изпълнителя.

(2) Изпълнителят предава доставените апарати и принадлежности на упълномощен представител на Възложителя. За съответствието на доставените апарати и принадлежности и приемането й по вид, количество, компоненти, окомплектовка се подписва приемо-предавателен протокол, във формата и със съдържанието съгласно Приложение № 2 от Страните или техни упълномощени представители, след проверка за: отсъствие на „**Несъответствия**“ (недостатъци, дефекти, повреди, липси и/или несъответствия на доставените апарати и принадлежности, и/или придружаващата я документация и аксесоари с изискванията на настоящия Договор, както и с техническите характеристики и с изискванията, представени в Техническото предложение на Изпълнителя и Техническата спецификация на Възложителя), наличие на окомплектовка на доставката и представяне на документите, изискващи се съгласно ал.1. Приемо-предавателният протокол съдържа основанието за съставянето му (номер на договора), сериен номер или други идентифициращи апарата и принадлежности данни, предмет на доставка.

(3) Изпълнителят уведомява Възложителя предварително за конкретните дати и час, на които ще се извърши доставката. При предаването на апаратурата и/или принадлежности, Изпълнителят осигурява на Възложителя необходимото според обстоятелствата време да я прегледа за явни несъответствия, като същото не може да надвишава 5 (пет) дни.

(4) При констатиране на явни несъответствия, Възложителят има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните несъответствия, и се посочва срокът, в който същите ще бъдат отстранени. След отстраняване на несъответствията, страните подписват двустранен Приемо-предавателен протокол за приемане на доставката. В случай че несъответствията са съществени и не бъдат отстранени в рамките на дадения от Възложителя срок, или при забавяне на доставката на апарата и принадлежности с повече от 10 (десет) дни, Възложителят има право да прекрати Договора, и да усвои сумата по предоставената гаранция за изпълнение на договора.

(5) Подписването на приемо-предавателния протокол по Приложение № 2 без забележки има силата на приемане на доставката от страна на Възложителя, освен в случаите на "скрити несъответствия", които не могат да бъдат установени при обикновения преглед на апаратурата. Приемането на доставката на апаратурата с Приемо-предавателния протокол по Приложение № 2 няма отношение към установените в последствие в гаранционния срок несъответствия.

(6) Възложителят се задължава да уведоми писмено Изпълнителя за всички скрити несъответствия, които не е могъл да узнае при приемането на доставката в срок до 10 (десет) дни от откриването им, но не по-късно от изтичане на гаранционния срок.

(7) При наличие на явни несъответствия посочени в констативния протокол по алинея (4) и/или при наличие на скрити несъответствия, констатирани от Възложителя и съобщени на Изпълнителя по реда на алинея (6), Изпълнителят заменя доставената апаратура или съответния компонент със съответстващи с изискванията на настоящия Договор в срока, посочен съответно в констативния протокол и/или в разумен срок след получаване на уведомлението по алинея (6), който не може да бъде по-дълъг от 15 – петнадесет работни дни.

(8) В случаите на несъответствия посочени в констативния протокол по алинея (4), Възложителят не дължи заплащане на цената по чл.3, ал.3, преди отстраняването им и изпълненията на останалите условия за плащане, предвидени в Договора.

**Чл.6** За извършената доставка на апарата/ите и принадлежности Страните, или упълномощени от тях лица подписват двустранен протокол, във формата и със съдържанието по Приложение № 2, неразделна част от настоящия Договор

**Чл.7** За извършения монтаж и въвеждане на апаратурата в експлоатация Страните, или упълномощени от тях лица подписват двустранен протокол, във формата и със съдържанието по Приложение № 3, неразделна част от настоящия Договор, при окончателното въвеждане на апаратурата в експлоатация в степен позволяваща незабавната и безпрепятствена *употреба (за позициите, за които е приложимо).*

**Чл. 8.** Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор, приложими към Изпълнителя.

**Чл. 9.** Собствеността и рискът от случайно повреждане или погиване на доставената апаратура и/или съпътстващо оборудване, предмет на доставка, преминава от Изпълнителя върху Възложителя от датата на подписване на Приемо-предавателния протокол – Приложение № 2.

**IV. ПРАВА И ЗАДЪЛЖЕНИЯ НА СТРАНИТЕ**

**Права и задължения на Изпълнителя**

**Чл.10 (1)** Изпълнителят се задължава да достави, монтира и въведе в експлоатация апаратите и/или принадлежности предмет на настоящия Договор, отговарящи на техническите параметри, представени в Техническото предложение на Изпълнителя и на Техническата спецификация на Възложителя, окомплектовани съгласно изискванията на чл.5, ал.1 и придружени със съответните документи, както и да прехвърли собствеността върху тях на Възложителя в договорените срокове и съгласно условията на настоящия Договор */за обособените позиции, за които е приложимо/*.

(2) Изпълнителят следва да осигури доставка на апаратура с еквивалентни или по-високи параметри от оферираните, на същата цена в случай, че след подписване на договор не може да достави апаратурата предмет на договора поради спиране от производство или каквато и да е друга причина.

(3) Изпълнителят се задължава да извършва гаранционното обслужване на доставената апаратура и принадлежности в рамките на гаранционния срок, при условията и сроковете на този Договор, като срокът на гаранционното обслужване на апаратите, предмет на обществената поръчка е:

- по позиции с №№ 271 и 272- минимум 12 месеца

- по позиции с №№ 269, 270, 273, 274, 275, 276, 277, 278, 279, 280, 281, 282, 283, 284, 285, 286, 287, 288, 289, 290, 291, 292, 293, 294 – минимум 24 месеца, считано от датата на въвеждане в експлоатация

(4) Изпълнителят се задължава да отстранява за своя сметка и в договорените срокове всички несъответствия, повреди, дефекти и/или отклонения на доставената апаратура и/или принадлежности, проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само нови, неупотребявани и оригинални резервни части и материали.

(5) Изпълнителят се задължава да спазва правилата за вътрешния ред, както и хигиенните изисквания и изисквания за безопасност в помещенията на Изпълнителя и да изпълнява задълженията си по Договора без да пречи на нормалното протичане на работата на Възложителя.

(6) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(7) Изпълнителят се задължава да сключи договор/договори за подизпълнение с посочените в офертата му подизпълнители. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

(8) Изпълнителят е длъжен да отстрани за своя сметка всички повреди нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с монтажа/инсталацията и въвеждането на доставената апаратура в експлоатация.

**Права и задължения на Възложителя**

**Чл.11 (1)** При добросъвестно и точно изпълнение на Договора, Възложителят се задължава да заплати цената по чл.3, ал.3 от този Договор, съгласно условията и по начина, посочен в него.

(2) Възложителят се задължава да приеме доставката на апарата/ите, предмет на Договора, ако отговаря на договорените изисквания, както и да осигури достъп до помещенията си и необходимите условия за монтажа и въвеждането в експлоатация.

(3) Възложителят има право да иска от Изпълнителя да изпълни доставката на апарата/ите на посочения в Договора адрес, в срок и без отклонения от договорените изисквания.

(4) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(5) Възложителят има право на рекламация по отношение на доставения по Договора апарат/и, както по отношение на монтажа и инсталацията при условията посочени в настоящия Договор и съгласно гаранционните условия.

(6) Възложителят има право да изисква от Изпълнителя замяната на несъответстваща с Техническите спецификации и/или дефектна апаратура и/или нейни компоненти, и принадлежности, както и отстраняване на недостатъците, по реда и в сроковете, определени настоящия Договор.

(7) Възложителят има право да откаже приемането на доставката, както и да откаже да заплати изцяло или частично цената по Договора, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора.

(8) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.

(9) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта, освен в предвидените от закона случаи.

**V.ГАРАНЦИОННА ОТГОВОРНОСТ**

**Чл. 12.** (1) Изпълнителят гарантира пълната функционална годност на доставената и инсталирана апаратура съгласно договореното предназначение, както и съгласно Техническото предложение, Техническата спецификация и техническите стандарти за качество и безопасност.

(2) В рамките на гаранционния срок Изпълнителят отстранява със свои сили и средства всички несъответствия на доставения апарат/и, съответно подменя всички повредени/дефектни части, които са настъпили в резултат на нормалната експлоатация с нови, неупотребявани и оригинални, съгласно гаранционните условия и Техническото предложение.

(3) Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да изпрати свои квалифицирани представители на място за констатиране и идентифициране на повредата в срок до 24 часа от получаване на рекламационното съобщение на Възложителя. При визитата на сервизния екип на Изпълнителя се съставя констативен протокол за извършеното техническо обслужване, вида на повредата, работите и срокът, необходими за отстраняването в два еднообразни екземпляра.

**Чл.13(1)** При наличие на повреда и/или дефект, която не може да се отстрани на място, транспортните разходи до съответния сервиз за отстраняване на повредите/дефектите са за сметка на Изпълнителя. След извършване на ремонта и/или диагностиката, апаратите ще бъдат върнати на възложителя за сметка на Изпълнителя;

(2) Изпълнителят носи пълна отговорност за работата и действията на своите работници и служители.

(3) Изпълнителят носи пълна отговорност за вреди причинени на други участници или на трети лица, вследствие на неправомерни действия или бездействия при или по повод изпълнение задълженията си.

**VI. ГАРАНЦИЯ ЗА ИЗПЪЛНЕНИЕ.**

**Чл. 14** Изпълнителят гарантира изпълнението на произтичащите от настоящия Договор свои задължения с **гаранция за изпълнение** в размер на 5% (пет процента) от стойността на Договора по чл.2, ал.1 без ДДС, която е в размер на ............. лева, от които 3 % (три процента) да служат за обезпечаване на изпълнението на договора и 2 % (два процента) да служат за обезпечаване на гаранционното обслужване.

**Чл. 15** Изпълнителят избира формата на гаранцията измежду една от следните възможности: **а/** парична сума, внесена по банковата сметка на Възложителя; **б/** банкова гаранция; **в/** застраховка, която обезпечава изпълнението чрез покритие на отговорността на Изпълнителя.

**Чл. 16** (1) Когато гаранцията се представя във вид на **парична сума**, то тя се внася по следната банкова сметка на Възложителя:

IBAN – BG28 BNBG 9661 3300 1509 03

BIC BNBGBGSD

БНБ Централно управление

Всички банкови разходи, свързани с преводите на сумата са за сметка на Изпълнителя;

(2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема, в размер 5 % от стойността на договора, със срок на валидност, срока на действие на Договора, плюс един месец.

(3) Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

**Чл.17 (1)**  **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (тридесет) дни.

(2) Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорността по друг договор.

(3) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличие на основание за това, са за сметка на Изпълнителя.

**Чл. 18. (1)** Възложителят освобождава гаранцията за изпълнение, ако липсват основания за задържането й след подписване на приемо-предавателен протокол, както следва:

а/Частично освобождаване в размер на 3% от стойността на договора, в срок до 20 (двадесет) дни след приемане на доставката, монтажа и въвеждането в експлоатация

б/ Окончателно освобождаване в размер на 2% от стойността на договора, в срок до 20 (двадесет) дни след изтичане на срока за гаранционно обслужване.

(2) Възложителят освобождава гаранцията за изпълнение, ако не са налице основания за задържането й, в сроковете и в размерите, посочени в ал. 1, както следва:

1. когато е във формата на парична сума – чрез превеждане на съответната сума по банковата сметка на Изпълнителя, посочена в договора;

2. когато е във формата на банкова гаранция, Възложителят връща оригинала на представената при сключване на договора банковата гаранция на Изпълнителя или на упълномощено от него лице

2. когато е във формата на банкова гаранция/застраховка, за частичното освобождаване на гаранцията, Възложителят връща оригинала на представената при сключване на договора банковата гаранция/застрахователна полица на Изпълнителя или на упълномощено от него лице, срещу представена нова банкова гаранция/застраховка за частта, която не се освобождава, съгласно ал. 1.

(3) Възложителят не дължи лихви върху сумите по предоставените гаранции, независимо от формата под която са предоставени.

(4) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя, той може да пристъпи към задържане на гаранциите.

(5) Възложителят има право да задържи изцяло или частично гаранцията за изпълнение, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението.

(6) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

**VII.НЕУСТОЙКИ**

**Чл. 19** (1) При забавено изпълнение на задължения по Договора от страна на Изпълнителя в нарушение на предвидените в този Договор срокове, същият заплаща на Възложителя неустойка в размер на 0.5 % от сумата по чл.2, ал.1 за всеки просрочен ден, но не повече от 20 %.

(2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0.2% от сумата по чл.2, ал.1 забавената сума за всеки просрочен ден, но не повече от 10%.

(3) При системно (три и повече пъти) неизпълнение на задължения по договора, Изпълнителят дължи на Възложителя, неустойка в размер на 5% (пет процента) от стойността на Договора по чл. 2, ал. 1.

(4) При пълно неизпълнение на задълженията на договора, Изпълнителят дължи на Възложителя неустойка в размер на 35% (тридесет и пет процента) от стойността на Договора по чл. 2, ал. 1.

(5) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

(6) Неустойките се заплащат незабавно, при поискване от Възложителя, по следната банкова сметка:

IBAN – BG28 BNBG 9661 3300 1509 03

BIC BNBGBGSD

БНБ Централно управление

В случай че банковата сметка на Възложителя не е заверена със сумата на неустойката в срок от 10 (десет) дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

**VIII.ПОДИЗПЪЛНИТЕЛИ** *(когато е приложимо)*

**Чл.20** (1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(4) Независимо от използването на подизпълнители, отговорността за изпълнение на настоящия Договор и на Изпълнителя.

(5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Чл.21.** При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. Приложимите клаузи на Договора са задължителни за изпълнение от подизпълнителите;

2. действията на Подизпълнителите няма да доведат пряко или косвено до неизпълнение на Договора;

3. При осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Чл.22** (1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(2) Разплащанията по ал.1 се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по ал.2 Изпълнителят предоставя становище, от което да е видно дали оспорва плащанията или част от тях като недължими.

(4) Възложителят има право да откаже плащане по ал.2, когато искането за плащане е оспорено, до момента на отстраняване на причината за отказа.

**IX.УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл.23** (1) Настоящият Договор се прекратява в следните случаи:

1. По взаимно съгласие на Страните, изразено в писмена форма;

2. С изтичане на уговорения срок;

3. Когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;

4. При настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора („непреодолима сила“) за срок по-дълъг от 90 дни;

5. При прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

6. При условията по чл. 5, ал. 1, т. 3, б. ”б” от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС).

(2) Възложителят може да прекрати Договора без предизвестие, с уведомление, изпратено до Изпълнителя:

1. При системно (три и повече пъти) неизпълнение на Изпълнителя на задължения по договора;

2. При пълно неизпълнение на задълженията на Изпълнителя по договора;

3. При забава продължила повече от 30 (тридесет) дни или при пълно неизпълнение на задължения по договора;

4. Когато Изпълнителят използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

(3) Възложителят прекратява Договора в случаите по чл.118, ал.1 от ЗОП, без да дължи обезщетение на Изпълнителя за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП.

(4) При предсрочно прекратяване на договора, Възложителят е длъжен да заплати на Изпълнителя реално изпълнените и приети по установения ред доставки.

(5) Възложителят може да развали договора едностранно с 5 (пет) дневно писмено предизвестие и когато Изпълнителят допусне нередности или измами в работата си, които водят до материални щети. „Нередност“ е всяко нарушение на разпоредбите на Финансовите меморандуми на ЕС, свързаните с тях договори и/или българското законодателство (включително Споразуменията за изпълнение на проекти по оперативните програми на ЕС чрез изпълнителни агенции), като резултат от действие или пропуск на стопански субект (служители, физически или юридически лица или други органи), което е довело или би могло да доведе до ощетяване на общия бюджет на Европейските общности или националния бюджет на България, чрез неоправдан разход. Всички форми на корупция са също нередност.

„Измама“ е всяко умишлено действие, свързано с използването или представянето на грешни, неточни или непълни декларации или документи, което води до злоупотреба или неоправдано използване на средства от общия бюджет на Европейските общности или бюджетите, управлявани от Европейските общности или от тяхно име; прикриване на информация, - нарушение на конкретно задължение, водещо до резултатите, споменати в предходната точка; - разходване на такива средства за цели, различни от тези, за които са отпуснати първоначално.

(6) Възложителят може да развали Договора по реда и при условията предвидени в него или в приложимото законодателство.

**Чл. 24** Настоящият Договор може да бъде изменян или допълван от Страните при условията на чл. 116 от ЗОП.

**X. НЕПРЕОДОЛИМА СИЛА**

**Чл. 25.** (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. За целите на този договор, „непреодолима сила“ има значението на това понятие по смисъла на чл.306, ал.2 от Търговския закон.

(2) Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър търговец, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задължението се спира.

(5) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

**XI. КОНФИДЕНЦИАЛНОСТ**

**Чл. 26.** (1) Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора.

(2) С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

(4) В случаите по точки 2 или 3 страната, която следва да предостави информацията, уведомява незабавно другата страна по договора.

(5) Задълженията, свързани с неразкриване на Конфиденциалната информация остават в сила и след прекратяване на договора на каквото и да е основание.

**Чл. 27.** Изпълнителят няма право да дава публични изявления и съобщения, да разкрива или разгласява каквато и да е информация, която е получил във връзка с извършване на доставките, предмет на този договор, независимо дали е въз основа на данни и материали на Възложителя или на резултати от работата на Изпълнителя, без предварителното писмено съгласие на Възложителя, което съгласие няма да бъде безпричинно отказано или забавено.

**XII. ДОПЪЛНИТЕЛНИ РАЗПОРЕДБИ**

**Чл. 28.** (1) Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на договора.

**Чл. 29.** При изпълнението на договора, Изпълнителят е длъжен да спазва всички приложими нормативни актове, разпоредби, стандарти и други изисквания, свързани с предмета на договора.

**Чл. 30.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора могат да бъдат прехвърляни или залагани съгласно приложимото право.

**Чл.31.** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

**Чл. 32.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 33.** (1) За целите на този договор данните и лицата за контакт на страните са, както следва:

1. За ВЪЗЛОЖИТЕЛЯ:

Адрес за кореспонденция: гр. София, бул. „Янко Сакъзов” № 26

Тел.: + 359 ...........................;

Факс: + 359 ..........................;

e-mail:…………………………………………

Лице за контакт: .....................................................

2. За ИЗПЪЛНИТЕЛЯ:

Адрес за кореспонденция: ..................................................;

Факс: ....................................................

e-mail: [.....................................................](mailto:office@pulsaragency.com);

Лице за контакт: ...................................................;

**Чл.34. (1)** Всички съобщения, предизвестия и нареждания, свързани с изпълнението на този договор и разменяни между възложителя и изпълнителя се извършва по един от следните начини: лично срещу подпис; по пощата – писмо с обратна разписка, изпратено на посочените от Възложителя/Изпълнителя адреси; чрез куриерска служба; по факс; по електронен път при условията и по реда на Закона за електронния документ и електронните удостоверителни услуги или чрез комбинация от тези средства. За получено уведомление се счита това, което е достигнало до адресата.

(2) При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 2 (два) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(3) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 2 (два) дни от вписването ѝ в съответния регистър.

**Чл. 35.** Обработването на лични данни на физически лица в процеса на изпълнение на настоящия договор, ще се извършва при условията на чл. 28 от Общия регламент за защита на личните данни - Регламент (ЕС) 2016/679 и приложимото национално законодателство. Страните приемат и дават съгласието си за съхранение и обработване на личните им данни за целите на настоящата процедура.

**Чл. 36.** Този договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Чл. 37.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

**Чл. 38.** (1)Неразделна част от този договор са следните приложения:

1. Приложение №1: Техническо и ценово предложение;
2. Образец на Приемо-предавателен Протокол – Приложение № 2;
3. Образец на Протокол за монтаж и въвеждане в експлоатация – Приложение № 3 */за позициите, за които е приложимо/*

Настоящият договор се състави в два еднообразни екземпляра на български език – по един за всяка от страните

ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

Приложение № 2

**Приемо-предавателен протокол**

Днес, ......................, в гр. София, между:

1. **НАЦИОНАЛЕН ЦЕНТЪР ПО ЗАРАЗНИ И ПАРАЗИТНИ БОЛЕСТИ /НЦЗПБ/**, БУЛСТАТ №000662721 , със седалище и адрес на управление гр. София, Район Оборище, бул. "Янко Сакъзов"  №26, представляван от проф. д-р Тодор Кантарджиев - Директор, наричано за краткост **ВЪЗЛОЖИТЕЛ**, ***чрез*** *…………………………..: ..............................*

и

**2...............................................................................,** ЕИК:......................................, със седалище и адрес на управление: ...................................................................., представлявано от ........................................................................................,наричан за краткост **Изпълнител** от друга страна

Се подписа приемо-предавателен протокол към Договор за възлагане на обществена поръчка № .............., с предмет: **„Доставка на апаратура и диагностични, лабораторни и медицински консумативи за микробиологична, вирусологична, паразитологична и имунологична диагностика през 2020 г. – 2021 г.“,** за следното:

I. В изпълнение на договора Изпълнителят предава, а Възложителят приема следната апаратура и/или принадлежности, предмет на доставка по обособена позиция № .......:

1. Наименование:........................................................................................................

......................................................................................................................................

2. Сериен номер или други идентифициращи данни:............................................

......................................................................................................................................

3. Производител:.........................................................................................................

4. Описание на технически характеристики:...........................................................

......................................................................................................................................

......................................................................................................................................

5. Принадлежности :................................................................................

......................................................................................................................................

6. Сертификати:..........................................................................................................

......................................................................................................................................

7. Инструкции за употреба:................................

......................................................................................................................................

8. Друго:.......................................................................................................................

II. Констатирани съответствия/несъответствия

1. Видими недостатъци, повреди, дефекти, липси:................................................

2. Несъответствия относно Технически характеристики: ...................................

3. Липса и/или несъответствие на документация:..............................................

4. Липса на принадлежности: ...............................................................

5. Друго: ..................................................................................................................

За Възложител: За Изпълнител:

*Забележка: Приемо-предавателния протокол се подписва от двете Страни или упълномощени от тях лица.*

Приложение № 3

**протокол**

**за монтаж и въвеждане в експлоатация**

По обособена позиция№…………………

Днес, ......................, в гр. София, между:

1. **НАЦИОНАЛЕН ЦЕНТЪР ПО ЗАРАЗНИ И ПАРАЗИТНИ БОЛЕСТИ /НЦЗПБ/**, БУЛСТАТ №000662721 , със седалище и адрес на управление гр. София, Район Оборище, бул. "Янко Сакъзов"  №26, представляван от проф. д-р Тодор Кантарджиев - Директор, наричано за краткост **ВЪЗЛОЖИТЕЛ**, ***чрез*** *………………………….: ..............................*

и

**2...............................................................................,** ЕИК:......................................, със седалище и адрес на управление: ...................................................................., представлявано от ........................................................................................,наричан за краткост **Изпълнител** от друга страна

Се подписа настоящия протокол към Договор за възлагане на обществена поръчка № .............., с предмет: **„Доставка на апаратура и диагностични, лабораторни и медицински консумативи за микробиологична, вирусологична, паразитологична и имунологична диагностика през 2020 г. – 2021 г.“,** за следното:

1. С подписването на настоящия протокол Страните удостоверяват, че на ...................г Изпълнителят е извършил монтаж и/или въвеждане в експлоатация на доставената по договора апаратура.

2. Констатирани забележки/несъответствия към монтажа и/или въвеждането в експлоатация:.......................................................................................................................................................................................................................................................................

3. Други констатации:................................................................................................

За Възложител: За Изпълнител:

*Забележка: Протокола се подписва от двете Страни или упълномощени от тях лица.*